OpenLLM-France/wikimedia huggingface dataset:
# Barranc del Rebollar

El barranc del Rebollar és un barranc del terme de Conca de Dalt, al Pallars Jussà; pertany a l'antic terme d'Hortoneda de la Conca.
Es forma en el costat de llevant del Roc de Santa, ran mateix de la formació rocosa, i davalla cap al nord-est. Travessa la partida del Rebollar i deixa al sud-est la de la Cova, i s'ajunta amb el barranc de la Masia per tal de formar, entre tots dos el barranc de la Molina just al costat de ponent de la casa de la Molina.

## Enllaços externs

* Institut Cartogràfic de Catalunya
# Atelopus longirostris

Atelopus longirostris és una espècie d'amfibi del nord de l'Equador i, possiblement, ja extinta.

## Referències

* Bustamante, M.R., Bolívar, W., Coloma, L.A., Ron, S., Cisneros-Heredia, D., Castro, F., Rueda, J.V., Lötters, S & Acosta-Galvis, A. 2004. Atelopus longirostris. Llista Vermella d'Espècies Amenaçades de la UICN 2006. Consulta: 9 d'abril del 2008.
# Peretinó

Peretinó (en rus: Перетино) és un poble del krai de Primórie, a l'Extrem Orient de Rússia, que el 2018 tenia 574 habitants. Pertany al districte rural de Partizanski.

## Referències

* ↑ Официальный сайт администрации Партизанского района
# Convenció Sobre la Conservació de les Espècies Migratòries d'Animals Silvestres

La Convenció Sobre la Conservació de les Espècies Migratòries d'Animals Silvestres (CMS) o Convenció de Bonn és un acord internacional per conservar les espècies migratòries dins el seu àmbit de migració. Fou signat sota els auspicis del Programa de les Nacions Unides per al Medi Ambient i tracta sobre la conservació dels animals silvestres i els hàbitats a escala globa. Fou signat el 1979 a Bonn (Alemanya Occidental) i entrà en vigor el 1983.

## Referències

* ↑ "Amendments, done at Bergen on 25 November 2011,to Appendices I and II to the Convention on the Conservation of Migratory Species of Wild Animals (Bonn, 23 June 1979) - ATS 10 of 2012". Australasian Legal Information Institute, Australian Treaties Library. Consulta: 18 abril 2017.
# Marc Suil·li Nerulí

Marc Suil·li Nerulí (en llatí Marcus Sullius Nerulinus), va ser un magistrat romà que va viure al segle i. Era fill de Publi Suil·li Ruf, cònsol l'any 46.
Va ser un dels principals col·laboradors de l'emperador Claudi, i actuava com a delator. Va ser nomenat cònsol (als Fasti se l'anomena només Marc Suil·li) l'any 50, junt amb Gai Antisti. Al començament del regnat de Neró va ser jutjat quan l'emperador va acusar i desterrar al seu pare, però va ser alliberat perquè Neró va considerar que la família ja havia rebut prou càstig (59).
En temps de Vespasià va ser probablement procònsol a Àsia, ja que s'han trobar monedes amb el nom del procònsol Marc Suil·li Nerulí a Esmirna.

## Referències

* ↑ Tàcit. Annals XII,50; XIII,43
# Reconstrucció lingüística

La reconstrucció lingüística és el procés d'establiment dels trets de l'avantpassat no documentat d'una o més llengües donades. Hi ha dos tipus de reconstrucció lingüística: La reconstrucció interna té com a objectiu la investigació d'una fase prèvia d'una determinada llengua; la rsconstrucció comparativa, en canvi, utilitza el mètode comparatiu per tal d'inferir les característiques de la llengua mare comuna de dues o més llengües cognades. Els elements reconstruïts, ja siguin frases, mots o fonemes, van precedits d'un asterisc (*) que els distingeix dels elements documentats.
La reconstrucció interna utilitza irregularitats en una sola llengua per fer inferències sobre una fase anterior que el llenguatge, és a dir, es basa en l'evidència que el llenguatge per si sol en canvi la reconstrucció comparativa que és la més generalitzada, estableix característiques de l'avantpassat de dues o més llengües afins, pertanyents a la mateixa família. Una llengua reconstruïda d'aquesta manera s'anomena sovint una protollengua.
Hi ha diverses aproximacions sobre el grau de fiabilitat d'aquesta protollengua, des dels qui afirmen que es pot arribar a coincidències estadísticament significatives fins als que consideren que més que un idioma real s'estableix un esquema que mostra les relacions de significat i fonemes de les llengües filles.

## Referències

* ↑ Fox, Anthony (1995) Linguistic Reconstruction: An Introduction to Theory and Method. Oxford: Oxford University Press, ISBN 0-19-870001-6
* ↑ Quiles, Carlos. A storm of words. Academia Prisca, 2019. ISBN 978-1-072-03529-9 [Consulta: 21 febrer 2021].
# Pascal Couturier

Pascal Couturier (Nemours, 4 d'octubre de 1963) és un ex-pilot de trial francès. Durant els anys 80 i començaments dels 90 va ser un dels competidors destacats del Campionat del Món de trial. Entre altres victòries destacades, va guanyar el Trial de les Nacions 4 anys integrant l'equip estatal (1985, 1986, 1988 i 1990). A banda, entre 1992 i 1996 va disputar el Campionat del Japó de trial, guanyant-lo dos anys seguits (1992 i 1993).

## Palmarès

| Any | Motocicleta | C. del Món outdoor | C. del Món indoor | TDN | Altres | Títols |
| 1983 | Fantic | 13è | - | - | | - |
| 1984 | Beta | 8è | - | - | | - |
| 1985 | Beta | 9è | - | 1r | | 1 |
| 1986 | JCM | 8è | - | 1r | | 1 |
| 1987 | Merlin | 6è | - | 2n | | - |
| 1988 | JCM | 12è | - | 1r | | 1 |
| 1989 | Montesa | 11è | - | 3r | | - |
| 1990 | Beta | 10è | - | 1r | | 1 |
| 1991 | ? | - | - | - | | - |
| 1992 | Aprilia | - | - | - | Campió del Japó | 1 |
| 1993 | Yamaha | - | 14è | - | Campió del Japó outdoor i indoor | 2 |
| 1994 | Yamaha | - | 18è | - | | - |
| 1995 | Yamaha | - | - | - | | - |
| 1996 | Yamaha | - | - | - | | - |
| Total títols | Total títols | 0 | 0 | 4 | 3 | 7 |

### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* ↑ «The rider... Couturier Pascal» (en anglès). trialonline.org. [Consulta: 15 febrer 2011].
* ↑ «World. Couturier Pascal» (PDF) (en anglès). trialonline.org. [Consulta: 14 abril 2010].

## Enllaços externs

* Vídeo del Trial dels EUA de 1987 amb escenes de Pascal Couturier (francès)
* Imatge de Pascal Couturier amb una Greeves en un trial de clàssiques del 2004
# Banana Cabana

Almost Naked Animals, també conegut com a la Banana Cabana, és una sèrie de televisió d'animació canadenca produïda per 9 Story Entertainment per a YTV. La sèrie va ser creada per Noah Z. Jones, que també és el creador de la sèrie d'animació de Disney Channel Fish Hooks. Es va basar en un lloc web d'art que Jones va crear el 2005. La sèrie es va estrenar el 7 de gener de 2011 a YTV i va acabar el 22 de maig de 2013.

## Referències

* ↑ Crump, William D.. Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film (en anglès). McFarland & Co, 2019, p. 8. ISBN 9781476672939.
* ↑ «Almost Naked Animals» (en anglès), 26-11-2005. Arxivat de l'original el 2005-11-26.
# País de Nod

El País de Nod és el nom d'una terra a l'est de l'Edèn on s'establí Caín després de matar el seu germà Abel segons el Gènesi (capítol 4, verset 16). El mot "Nod" significa "vagar." És on amb la seva dona va tenir Hanoc i hi va fundar una ciutat amb el mateix nom.

## Referències

* ↑ «Bible Gateway passage: Genesis 4:16 - King James Version». [Consulta: 14 juliol 2018].
* ↑ «What does land of nod mean?». [Consulta: 22 març 2022].
# Pont de Roma

* Per a altres significats, vegeu «El Pont de Roma».
El Pont de Roma és un pont al terme municipal de Borredà (Berguedà) sobre la Riera de Merlès, inclòs en l'Inventari del Patrimoni Arquitectònic de Catalunya. No es coneix quan es va construir el Pont de Roma ni qui el va fer construir, però per la seva estructura arquitectònica sembla una obra medieval refeta en època moderna. Com tots els ponts, salvava el pas en un punt estratègic, en aquest cas permetia creuar la Riera de Merlès en un punt en què la travessa a partir d'un gual era poc segura. El pont facilitava el trànsit pel camí que resseguia la riera de Merlès de nord a sud.
Ampli pont sobre la Riera de Merlès, prop de la casa. L'accés es fa des de la carretera de Borredà a Alpens, a la pista dreta fins que s'encalça la riera. Té dos ulls de grans dimensions i un tercer, més petit; enmig dels majors trobem un contrafort que ajuda al pilar que suporta els arcs. El parament és de carreus de pedra regulars, actualment sense barana. El context més proper queda molt malmès per unes construccions agràries, recents, descurades, instal·lades a tocar de la casa i del pont, entre ambdós elements. Actualment té el paviment encimentat, la qual cosa permet el pas d'automòbils i al mateix temps fa de solera i reforç a l'estructura del pont que presenta signes de deteriorament.

## Notes

* 1 2 «Pont de Roma». Mapes de patrimoni cultural. Diputació de Barcelona. [Consulta: 2 octubre 2015].
* ↑ «Pont de Roma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Club Patí Muro

El Club Patí Muro és un club esportiu de Muro (El Comtat, País Valencià) dedicat a la pràctica de l'hoquei sobre patins i el patinatge artístic. Actualment juga a Segona divisió nacional, havent participat a la fase de promoció d'ascens a Primera en diferents ocasions, com 2012, i 2013, sense èxit.
El seu equip femení va participar en la setzena edició del Campionat d'Espanya d'hoquei patins femení, que va tindre lloc l'any 2008 a Burgos. En febrer de 2010 va ser campió valencià de "show de patinatge artístic" en la modalitat grups grans, campionat que va tornar a guanyar en 2012, el que li va servir per classificar-se al Campionat d'Espanya.

## Referències

* ↑ Patín Alcodiam B y Muro optan al ascenso a Primera División notícia a Información del 25 de maig de 2012 (castellà)
* ↑ El Campeonato de España Femenino a punto a fep.es (castellà)
* ↑ Club Atlético Montemar y Patí Muro, campeones autonómicos de grupo show de patinaje artístisco Arxivat 2010-10-04 a Wayback Machine. a Las Provincias (castellà)
* ↑ C.P. Muro i C.P.A. Alcoi classificats pel campionat d'Espanya de Grup Show notícia a Ara multimèdia del 14 de febrer de 2012

## Enllaços externs

* Web oficial Arxivat 2010-04-27 a Wayback Machine.
# Marc Spautz

Marc Spautz (Esch-sur-Alzette, 10 d'abril de 1963) és un polític luxemburguès. És membre del Partit Popular Social Cristià (CSV), i ocupa un escó a la Cambra de Diputats i el consell comunal de Schifflange.
És fill de Jean Spautz, membre del CSV, diputat i dirigent sindical així com ex-president de la Cambra de Diputats. Marc va seguir els passos del seu pare, convertint-se en un membre del partit CSV el 1981. Ha estat regidor a Schifflange des de l'1 de gener de 1994. Després les eleccions municipals de 2005, el Partit Socialista dels Treballadors (Luxemburg) va guanyar una majoria absoluta i la CSV va abandonar la coalició. Va ser elegit membre de la Cambra de Diputats a l'elecció de 2004, en representació de la circumscripció del Sud.

## Referències

* 1 2 «Marc Spautz» (en francès). Chambre des Détutés du Gran-Duché de Luxembourg. [Consulta: 17 octubre 2015].

## Enllaços externs

* Marc Spautz - Lloc web oficial
# Reconstrucció mamària

La reconstrucció mamària és el procés quirúrgic de reconstrucció de la forma i l'aspecte d'un pit, més freqüentment en dones que han estat operades per tractar el càncer de mama. Es tracta d'utilitzar teixits autòlegs, implants protètics o una combinació d'ambdós amb l'objectiu de reconstruir un pit d'aspecte natural. Aquest procés sovint també inclou la reconstrucció del mugró i l'arèola, coneguda com a reconstrucció del complex mugró-areola (NAC), com una de les etapes finals.
En general, l'aspecte estètic és acceptable per a la dona, però la zona reconstruïda sol quedar sense sensibilitat, cosa que provoca la pèrdua de la funció sexual i la capacitat de percebre el dolor causat per cremades i altres lesions.

## Temporització

La reconstrucció mamària es pot realitzar immediatament després de la mastectomia o bé com a procediment separat en una data posterior, coneguda com a reconstrucció immediata i reconstrucció retardada, respectivament. La decisió de quan es durà a terme la reconstrucció mamària és específica del pacient i es basa en molts factors diferents. La reconstrucció mamària sol requerir diverses intervencions. Aquestes cirurgies posteriors es poden distribuir en setmanes o mesos.

## Tècniques

Hi ha diverses tècniques per a la reconstrucció mamària. Aquestes opcions es classifiquen a grans trets en dos grups diferents:

### Reconstrucció basada en implants

Aquesta és la tècnica més comuna que s'utilitza a tot el món. La reconstrucció basada en implants és una opció per als pacients que tenen una pell suficient després de la mastectomia per cobrir un implant protètic i permetre una forma natural. Per a les dones sotmeses a mastectomies bilaterals, els implants ofereixen la millor oportunitat per a la forma simètrica i l'elevació. A més, aquests procediments solen ser molt més ràpids que la reconstrucció basada en penjalls, ja que no s'ha d'extreure teixits d'una altra part del cos del pacient.

### Reconstrucció basada en penjalls

Utilitza teixits d'altres parts del cos del pacient (és a dir, teixits autòlegs) com l'esquena, les natges, la cuixa o l'abdomen. En cirurgia, un penjall és qualsevol mena de teixit que es mou d'un lloc donant i es trasllada a un lloc receptor mitjançant el seu propi subministrament de sang.

## Referències

* ↑ Rabin, Roni Caryn «After Mastectomies, an Unexpected Blow: Numb New Breasts». The New York Times, 29-01-2017.
* ↑ Sabiston textbook of surgery : the biological basis of modern surgical practice. 20th, 2017, p. 865–877. ISBN 978-0-323-29987-9. OCLC 921338900.
# Bandera de Saus, Camallera i Llampaies

La bandera oficial de Saus, Camallera i Llampaies té la següent descripció:
Bandera apaïsada, de proporcions dos d'alt per tres de llarg, faixada de sis peces, tres de grogues i tres de vermelles, amb un segment de rodona blanc a l'asta, carregat amb la palma verd fosc de l'escut, d'alçària 11/12 de la del drap i amplària 1/9 de la llargària del mateix drap, equidistant de les vores superior i inferior, a 1/18 de la vora de l'asta, i amb l'arc del segment de la rodona, traçat de la vora superior a la inferior, a 1/9 de l'asta i amb el punt de màxima convexitat equidistant de les vores superior i inferior a 1/3 de l'asta, i amb un rivet vermell, de gruix 1/36 de la llargària del drap i amb un altre rivet verd fosc juxtaposat, del mateix gruix.
Va ser aprovada el 14 de febrer de 2008 i publicada en el DOGC el 27 de febrer del mateix any amb el número 5079.

## Vegeu també

* Escuts i banderes de l'Alt Empordà

## Referències

* ↑ «RESOLUCIÓ GAP/507/2008, de 14 de febrer, per la qual es dóna conformitat a l'adopció de la bandera del municipi de Saus, Camallera i Llampaies.» (pdf). DOGC num. 5079, 27-02-2008. [Consulta: 22 desembre 2009].
# Alaska (desambiguació)

«Alaska» té aquests significats:
* Alaska, estat dels Estats Units
* Alaska (cantant), cantant espanyola de nom de naixement Olvido Gara Jova
* Alaska Airlines, companyia aèria
* Alaska, terra d'aventures, pel·lícula de 1996 dirigida per Fraser Clarck Heston
* Alaska, pel·lícula de 2015 dirigida per Claudio Cupellini
# Pimelodus pohli

Pimelodus pohli és una espècie de peix de la família dels pimelòdids i de l'ordre dels siluriformes. Els mascles poden assolir els 15 cm de llargària total. Es troba a Sud-amèrica: conca del São Francisco (Brasil).

## Referències

* 1 2 FishBase (anglès)
# East Missoula

East Missoula és una concentració de població designada pel cens dels Estats Units a l'estat de Montana. Segons el cens del 2000 tenia 2.070 habitants.

## Demografia

Segons el cens del 2000, East Missoula tenia 2.070 habitants, 795 habitatges, i 519 famílies. La densitat de població era de 583,4 habitants per km².
Dels 795 habitatges en un 33% hi vivien nens de menys de 18 anys, en un 48,6% hi vivien parelles casades, en un 11,6% dones solteres, i en un 34,6% no eren unitats familiars. En el 26,2% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,3% tenia menys de 18 anys, un 10,3% entre 18 i 24, un 31,8% entre 25 i 44, un 22,9% de 45 a 60 i un 10,7% 65 anys o més.
L'edat mediana era de 36 anys. Per cada 100 dones de 18 o més anys hi havia 104,2 homes.
La renda mediana per habitatge era de 27.094 $ i la renda mediana per família de 38.464 $. Els homes tenien una renda mediana de 26.150 $ mentre que les dones 18.000 $. La renda per capita de la població era de 13.333 $. Aproximadament el 7,6% de les famílies i el 13,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Missoula». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- East Missoula». American Fact Finder. Oficina del Cens dels Estats Units, 12-01-2010.
# Club Patí Sitges

El Club Patí Sitges és una entitat esportiva fundada el 1983 a Sitges, Garraf, amb la finalitat de promoure i practicar l'hoquei sobre patins. Ha militat en totes les categories de l'hoquei català i espanyol, i va aconseguir sota la direcció de Carlos Figueroa l'ascens a l'OK Lliga durant la temporada 2007-08, només tres anys després del seu ascens a la categoria de plata de l'hoquei sobre patins, que fou assolit en la temporada 2004-05.

## Història

La temporada 2007-2008 va suposar aconseguir l'ascens a la màxima categoria de l'hoquei sobre patins per primera vegada, després d'aconseguir el títol de la segona categoria estatal. A l'inici de la temporada, l'entitat va fitxar com a entrenador Carlos Figueroa Lorente que va aportar al club la seva dilatada experiència per pujar de categoria. L'equip va estar durant totes les jornades de la lliga en posició d'ascens i només en dues d'aquestes no va ser el primer. A la Copa del Príncep d'Astúries, fou eliminat a semifinals per 3 a 2 contra el SHUM Maçanet.
La Temporada 2008-2009, l'equip tingué dos entrenadors: Ramon Peralta (fins a novembre 2008) i Xavi Navarrete (des de novembre 2008). Al final de temporada, quedaren setzens, cosa que el feu descendir a Primera Divisió Espanyola, fet que es va tornar a reproduir en la següent temporada quan van recular fins a Primera Nacional Catalana.

## Jugadors destacats

* Sergi Miras

## Referències

* 1 2 «El nuevo reto del rey de copas» (en castellà). El Mundo Deportivo, 27-06-2007.
* 1 2 «El Sitges puja a l'OK Lliga». el 9 Esportiu, 19-05-2008.
* 1 2 «Arriben aires nous». El 9 Esportiu, 20-05-2008.
* ↑ «Carlos Figueroa, nou entrenador del CP Sitges». Arxivat de l'original el 2007-09-28. [Consulta: 25 juny 2007].
* ↑ Morlans, Aleix. «El Sitges consuma el descens a Nacional Catalana». EixDiari.cat, 09-06-2010. [Consulta: 24 març 2016].
* ↑ «Sergi Miras i Valero». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Club Patí Sitges - Lloc web oficial
# Mariola

«Mariola o la Mariola» té aquests significats:
* La Mariola (Lleida), barri de Lleida
* La Mariola (partida), partida de l'Horta de Lleida, a Lleida
* Estany de Mariola, estany d'origen glacial a la capçalera de la Noguera de Cardós
* Mancomunitat de Mariola, mancomunitat de municipis del Comtat (País Valencià)
* Pic de Mariola, muntanya entre els municipis de Lladorre a la comarca del Pallars Sobirà i l'Arieja a França
* Serra Mariola, serralada entre les comarques de l'Alcoià, el Comtat I la Vall d'Albaida (País Valencià)
* Torre de Mariola, torre de vigilància islàmica probablement del segle xi al municipi de Bocairent (País Valencià)
# Barrera (cràter)

Barrera és un cràter d'impacte en el planeta Venus de 27 km de diàmetre. Porta el nom d'Oliva Sabuco de Nantes Barrera (1562-1622), escriptora i filòsofa espanyola, i el seu nom va ser aprovat per la Unió Astronòmica Internacional el 1991.

## Referències

* ↑ «Barrera». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Pericoma complexa

Pericoma complexa és una espècie d'insecte dípter pertanyent a la família dels psicòdids que es troba a Nord-amèrica: Idaho (els Estats Units).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic Dipteran Species and Synonyms Arxivat 2012-12-31 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Discover Life (anglès)
# Balogna

Balogna (en cors Balogna) és un municipi francès, situat a la regió de Còrsega, al departament de Còrsega del Sud. L'any 1999 tenia 170 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 201 | 204 | 196 | 176 | 160 | 170 |

## Administració

Llista d'alcaldes :
| Període | Identitat | Partit | Qualitat |
| 1995-2002 | Joseph Antoine Allegrini | SE | Odontòleg |
| 2002- | Antoine Carlotti | Corsica Nazione | empresari |
# Ambergris Caye

Ambergris Caye és l'illa més gran de Belize, situada al nord-est d'aquest país, prop de la frontera amb Mèxic en el mar Carib i que pertany administrativament al districte de Belize, té una superfície d'aproximadament 8km² i hi habiten prop de 2000 persones, la majoria concentrades a la localitat més gran, San Pedro, situada a l'extrem sud de l'illa.
L'illa està protegida de l'embat del mar per la segona barrera d'esculls més gran del món que també és una popular destinació turística, i que va merèixer el 1996 la classificació com a Patrimoni de la Humanitat de la Unesco.
# Missió possible

Missió possible (títol original en coreà, 미션 파서블) és una pel·lícula de comèdia d'acció sud-coreana del 2021 escrita i dirigida per Kim Hyung-joo. Basada en la sèrie Mission: Impossible de Bruce Geller, la pel·lícula és protagonitzada per Lee Sun-bin i Kim Young-kwang, seguint les travessies de l'agent secret Da-hee i un exagent especial, el detectiu privat Soo-han. La pel·lícula es va estrenar a Corea del Sud el 17 de febrer de 2021. S'ha doblat i subtitulat al català.
Segons dades del Consell del Cinema Coreà, ocupa l'onzè lloc entre totes les pel·lícules sud-coreanes estrenades l'any 2021 al país, amb uns ingressos bruts de 3,56 milions de dòlars i 447.111 entrades venudes.

## Referències

* ↑ «Missió possible». FilminCAT. [Consulta: 5 juny 2023].
* ↑ «Mission Possible 2020». HanCinema. [Consulta: 4 febrer 2021].
* ↑ Lee Seung-mi. «[공식김영광X이선빈 코믹 액션 '미션 파서블', 17일 개봉 확정…포스터 공개]» (en coreà). Sports Chosun. Naver, 03-02-2021. [Consulta: 4 febrer 2021].
* ↑ «Mission Possible». Goita què fan, ara!. [Consulta: 5 juny 2023].
* ↑ «KOBIS (Korean Box Office Information System) for all Korean film of Year 2021». KOFIC. [Consulta: 11 desembre 2021].